৬ ডিসেম্বর ঠাকুরনগরে মুখ্যমন্ত্রীর পাল্টা মিছিলের ডাক বিজেপির

উত্তর ২৪ পরগনা (বনগাঁ)- মুখ্যমন্ত্রীর (Mamata Banerjee) পদযাত্রার পাল্টা ঠাকুরনগরে (Thakur Nagar) প্রতিবাদ (Protest) মিছিল করবে বিজেপি (Bjp)। রাজ্য বিজেপি সভাপতি শমীক ভট্টাচার্য (State BJP President Shamik Bhattacharya), মিঠুন চক্রবর্তী, শান্তনু ঠাকুর উপস্থিত থাকবেন প্রতিবাদ মিছিলে। সাংবাদিক সম্মেলন করে ঘোষণা করলেন বনগাঁ জেলা বিজেপি সভাপতি বিকাশ ঘোষ (Bangaon District BJP President Vikas Ghosh) ।

২৫ নভেম্বর মঙ্গলবার উত্তর ২৪ পরগনার বনগাঁতে এস আই আর এর প্রতিবাদে সভা ও চাঁদপাড়ায় প্রতিবাদ মিছিল করেছিল রাজ্যের মুখ্যমন্ত্রী মমতা বন্দ্যোপাধ্যায়। মমতা বন্দ্যোপাধ্যায় মতুয়াদের বিরুদ্ধে কথা বলেছেন তার প্রতিবাদে আগামী ৬ ডিসেম্বর দুপুর ৩ টে থেকে চাঁদপাড়া ব্লক হসপিটাল থেকে ঠাকুরনগর বাজার পর্যন্ত প্রতিবাদ মিছিল করবে। প্রতিবাদ মিছিলে উপস্থিত থাকবেন রাজ্য বিজেপির সভাপতি শমীক ভট্টাচার্য , মিঠুন চক্রবর্তী ও শান্তনু ঠাকুর।

মঙ্গলবার বনগাঁ জেলা বিজেপি কার্যালয়ে সাংবাদিক বৈঠক করে প্রতিবাদ মিছিলের কথা ঘোষণা করলেন জেলা বিজেপি সভাপতি বিকাশ ঘোষ। এবং বনগাঁ মহকুমার চারটি বিধানসভায় ৭৯ হাজার মৃত ও স্থানান্তর ভোট আছে বলে জানিয়েছেন জেলা বিজেপি সভাপতি।

আরও পড়ুন- বিলি না হওয়া এনুমারেশন ফর্ম আপলোড নিয়ে বিরাট নির্দেশ কমিশনের

তিনি বলেন, মৃত ও স্থানান্তর ভোটের উপরে নির্ভর করে তৃণমূল কংগ্রেস। আগামীতে এই সরকারের পতন হবে । ডাস্টবিনে ছুড়ে ফেলে দেব আমরা। বিজেপির কর্মসূচি নিয়ে কটাক্ষ করেছেন বনগাঁ সাংগঠনিক জেলা তৃণমূল কংগ্রেসের সভাপতি বিশ্বজিৎ দাস। তিনি বলেন মমতা বন্দ্যোপাধ্যায়ের মিছিলে জন জোয়ার দেখে বিজেপির মাথা খারাপ হয়ে গিয়েছে। তাই মিছিল করতে আসছে। ওরা বুঝতে পারবে ওদের সঙ্গে মানুষ নেই।